امريكا هيا دولة و جمهورية دستورية اتحادية (فيدراليه) فى امريكا الشمالية بتتكون من خمسين ولاية . امريكا موجوده بين المحيطين الهادى و الأطلنطى ، وبتحدها كندا من الشمال والمكسيك من الجنوب. ولاية الاسكا فى شمال غرب القارة ، ب تحدها كندا من الشرق وروسيا من الغرب عبر مضيق بيرينج. ولاية هاواى هى ارخبيل في نص المحيط الهادى .امريكا بتمتلك اراضى و جزر منتشرة حوالين منطقة البحر الكاريبى و المحيط الهادى. الولايات المتحده الأمريكيه هى أقوى دوله ظهرت فى التاريخ الحديث عسكرياً و اقتصادياً و علمياً. فى أمريكا ظهرت أو اتطورت اكبر الاكتشافات و الاختراعات اللى بتنعم بيها البشريه النهارده زى اللمبه الكهربيه و العربيات و الطيارات و التليفون و التلفزيون و اجهزة التكييف و الكومبيوتر الشخصى و الأدويه و الألات الطبيه و الالكترونيات و الانترنت و حاجات كتيره مالهاش حصر و أمريكا هى أكتر بلد فى العالم حصل مواطنيها على جوايز نوبل فى شتى الفروع و المجالات. الامريكان الاصليين بما فيهم سكان ألاسكا الأصليين يعتقد انهم هاجروا من آسيا لأراضى الولايات المتحدة من حوالى 40،000 و 12،000 سنه. لما الأوروبيين وصلو الامريكتين مات ملايين من الأميركيين الاصليين من أوبئة الامراض المستوردة زى الجدرى كل الأراضى اللى بيتقال عليها أراضى الولايات المتحده الرئيسيه كانت قبل كده أراضى السكان الاصليين .